NORAKSTS

|  |  |
| --- | --- |
| 28.11.2019. | Nr.14/20 |

**JELGAVAS PILSĒTAS PAŠVALDĪBAS IESTĀDES “ZEMGALES INFO” LIKVIDĀCIJA**

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, D.Olte, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav

Saskaņā ar likuma “Par pašvaldībām” 21.panta pirmās daļas 8. un 9.punktu, Valsts pārvaldes iekārtas likuma 15.panta ceturtās daļas 5.punktu un 30.panta otro daļu, Jelgavas pilsētas pašvaldības iestādes “Zemgales INFO” nolikuma 5.punktu,

**JELGAVAS PILSĒTAS DOME NOLEMJ:**

1. Likvidēt Jelgavas pilsētas pašvaldības iestādi “Zemgales INFO” (reģistrācijas numurs 90002314238, juridiskā adrese [Svētes iela 33, Jelgava, LV-3001](https://www.lursoft.lv/adrese/katolu-iela-2b-jelgava-lv-3001)) ar 2019.gada 31.decembri.
2. Noteikt, ka Jelgavas pilsētas pašvaldības administrācija ir Jelgavas pilsētas pašvaldības iestādes “Zemgales INFO” uzdevumu pārņēmēja.
3. Jelgavas pilsētas pašvaldības iestādes “Zemgales INFO” vadītājam līdz 2019.gada 29.novembrim brīdināt darbiniekus par iestādes likvidāciju un darba tiesisko attiecību izbeigšanu.
4. Atbrīvot no Jelgavas pilsētas pašvaldības iestādes “Zemgales INFO” vadītāja amata Jāni Kovaļevski ar 2019.gada 31.decembri (pēdējā darba tiesisko attiecību diena 2019.gada 30.decembris).
5. Jelgavas pilsētas pašvaldības izpilddirektoram izveidot Jelgavas pilsētas pašvaldības iestādes “Zemgales INFO” likvidācijas komisiju un organizēt visas nepieciešamās darbības lēmuma izpildei.
6. Ar likvidāciju saistītos izdevumus segt no Jelgavas pilsētas pašvaldības iestādes “Zemgales INFO” un Jelgavas pilsētas pašvaldības administrācijas budžeta.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 28.novembrī